#  pályázati felhívás

Tokaj Város Önkormányzata (3910 Tokaj, Rákóczi út 54.)

pályázatot hirdet a tulajdonát képező

**3910 Tokaj, Dózsa György út 2/a szám 90/2. helyrajzi szám alatti 1840 m2 területű „kivett egyéb épület” művelési ágú ingatlan értékesítésére**

**A pályázattal kapcsolatos tudnivalók:**

1. **Az ingatlan adatai:** 3910 Tokaj, Dózsa György út 2/a. szám alatti (hrsz.: 90/2), a városközpontban fekvő, jól megközelíthető 90/2 helyrajzi szám alatti, 1840 m2 területű „kivett egyéb épület” művelési ágú ingatlan a rajta lévő építménnyel. A városközpontban fekvő, jól megközelíthető ingatlan felépítménnyel, műszaki állapota kielégítő. Az ingatlan elsősorban borászati, idegenforgalmi, szállodai,vagy kereskedelmi célra hasznosítható.
2. **Ajánlati feltételek:** egyösszegű készpénzes elidegenítés, de lehetősséget biztosít a tulajdonos a részletfizetés lehetőségére is a pályázati dokumentációban foglalt feltételek szerint. A pályázatnak tartalmaznia kell a vételárra vonatkozó ajánlatot, mely nem lehet kevesebb bruttó: 65.700.000.- Ft összegnél.
3. **Az elbírálásra vonatkozó szempontok:** előnyt élveznek azok a pályázók, akik a kiírás szerinti vételárnál magasabb összeget ajánlanak. Az ajánlatok elbírálását Tokaj Városi Önkormányzat Képviselő-testületének Pénzügyi és Településfejlesztési Bizottsága javaslata alapján a Képviselő-testület végzi.
4. **A pályázatban való részvétel feltétele:** a pályázatbontás napjáig kaució letétbe helyezése. A kaució mértéke a nettó vételár 5 %-a (3.285.000.- Ft), melyet a pályázó Tokaj Város Önkormányzata KELET Takarékszövetkezetnél vezetett 68500012-11053442--00000000 számú számlaszámra, átutalással teljesíthet. A befizetés megtörténtét igazolni kell. Az eredménytelenül pályázóknak a kaució összegét 8 napon belül a kiíró visszatéríti, az eredményes pályázónak pedig a vételárba kerül beszámításra.
5. **Az ingatlan megtekinthető:** a pályázati felhívás megjelenését követően munkanapokon 8:00 és 15:00 óra között (előzetes egyeztetés a (47) 553-013 telefonon).
6. **A pályázat benyújtása:** az ajánlatot 2018.június 12. 09:00 óráig a kiíró székhelye (3910 Tokaj, Rákóczi út 54.) címére kell zárt borítékban benyújtani. A borítékon fel kell tüntetni a ***„Tokaj, Dózsa György út 2/a. számú (hrsz.:90/2) alatti ingatlan vételi ajánlata”*** megnevezést.
7. **A pályázat nyilvános, több fordulós.** Több pályázat beérkezése esetén nyilvánosan lefolytatott versenytárgyalás.

Versenytárgyalás: szükség esetén külön írásbeli értesítés alapján.

1. **A pályázatok bontására** 2018. június 14-én 09:00 órakor kerül sor, a bontás helye: Városháza (3910 Tokaj, Rákóczi út 54.) földszinti tanácskozóterem. A bontási eljáráson a Pályázók részt vehetnek.
2. **A pályázatok elbírálása** a Képviselő-testület 2018. június 28 havi ülésén. A pályázati eredmény kihirdetésére a Pályázók meghívást kapnak.
3. **A pályázónak vállalnia kell** a megvásárolt ingatlan átalakítását, felújítását és borászati, idegenforgalmi, szállodai, vagy kereskedelmi célú hasznosítását. A megvalósítás határideje: 2022. december 31. napjáig, mely időpontig a használatbavételi engedélyt a Kiíró részére be kell mutatni.
4. **Az ingatlan értékesítésére vonatkozó további feltételeket tartalmaz** az „AJÁNLATI DOKUMENTÁCIÓ”, mely a Tokaji Közös Önkormányzati Hivatal Műszaki Irodán 10.000,- Ft házipénztárba történő befizetését követően szerezhető be 2018. május 07. 08.00 óra - 2018. június 08. 13:00 óráig. A dokumentáció megvásárlása a pályázaton történő részvétel feltétele. A dokumentáció megvásárlásának, a pályázat benyújtásának helye: Tokaji Közös Önkormányzati Hivatal, Műszaki Iroda, 3910 Tokaj, Rákóczi út 54. sz. I. emelet 13. szoba.
5. Bővebb felvilágosítást ad: Brezovcsik Béláné tel.: +36-47-553-013, fax: +36-47-352-006, e-mail: margo.brezovcsikne@tokaj.hu

Az ajánlatkérő fenntartja magának a jogot a felhívás eredménytelenné nyilvánítására, újabb ajánlat kérésére, illetve versenytárgyalás tartására.